91 
ler, ligner visse af Nutidens Morænedannelser paa Spits¬ 
bergen, Island, og i Schweiz. 
Som bekjendt, findes der spredt over det nordlige Eu¬ 
ropa undertiden endog kolossale Blokke, fortrinsvis af skan¬ 
dinavisk Granit, der kun kunne tænkes flyttede fra deres 
oprindelige Hjem ved Is, og som baade afgive et Bevis paa 
Bevægelsens Retning og etMaal for de mægtige mekaniske 
Kræfter, der have været virksomme i Isperioden. Oppe 
paa „Høie Møen“ ved Foden af Aborrebjerget ligger Svan- 
tese-Stenen, der omtrent er 1000 Kub. Fod stor; men den 
er næsten for intet at regne mod Hesselager-Stenen i Fyen, 
Syd for Nyborg," der maa antages at være mindst 12000 
Kub. Fod og har altsaa en Vægt af henved 2 Millioner Pd. 
Exempelvis skal kun anføres, at paa et Sted, der lig¬ 
ger i en Høride af 390 Fod over Havet i Nærheden 
af Furstenwalde, 7 Mile fra Berlin, fandtes i sin Tid en 
lignende Blok af omtrent samme Størrelse, saavel som 
tvende noget mindre*), og endnu langt større Blokke skulle 
findes i Finland**). 
Iblandt de forskjellige Anskuelser, der ere bievne frem¬ 
satte angaaende Flytningen af de større saavel som min¬ 
dre Blokke (Rullesten), der stamme fra den skandinaviske 
Halvør og Finland, er der især to, hvortil næsten alle Na- 
*) Den største, nu omdannet til en kjæmpemæssig Skaal foran det 
nye Museum i Berlin, var 26 Fod lang, 27 Fod hol, og syd¬ 
ligere, i en Afstand af 144 Fod, laa den anden, der var 18 Fod 
lang, og den Del, der ragede op over Jorden, havde en Hoide 
af 16 Fod. En Fjerdingvei Nord for disse laa den tredie, der 
var 25 Fod lang, 16 Fod bred og 12 Fod høi, og alle tre be¬ 
stode af samme Slags skandinavisk Granit, men vare dog 
noget forskjellige fra de andre Granit-Rullesten, som i stor 
Mængde fandtes der i Nærheden (Klöden. Beiträge zu 
mineral, und geogn. Kenntniss der Mark Brandenburg Y. S. 58). 
**) v. Helmer sen. Studien uber die Wanderblöcke und die Delu- 
vialgebilde Russiands. 1869. S. 10. i Mém. de l’Ac. de St, 
Petersb. Tom. SIV, Nr. 7. 
